Fyrir hvern ertu að lifa lífinu þínu? – Heilsuhringurinn
Heim › Hugur og sál › Fyrir hvern ertu að lifa lífinu þínu?
Fyrsta orkustöðin einblínir á hvað er: Hvað er raunverulegt? Þegar lífið reynist of óþægilegt og ótryggt, þá forðum við okkur. Við þróum með okkur varnarviðbrögð eins og veruleikaflótta, afneitun og sjálfsblekkingu til að forðast raunveruleikann. Þetta er niðurbrot á rótarstöð. Byron Katie bendir á að næstum allar okkar þjáningar eru vegna tregðu okkar til að sætta okkur við raunveruleikann (10). Ég hef uppgötvað sannleika þessara orða. Þegar ég hætti að berjast gegn raunveruleikanum og tengdi mig niður í rótarstöðina, það er, varð að fullu meðvituð í eigin líkama og sætti mig við raunveruleikann eins og hann blasti við… það er oft sárt, en þá er þjáningunum lokið og ég eflist í von um að geta skapað mér öðruvísi raunveruleika.
● Samhygð: Að skynja hvernig öðrum líður og stundum að eigna sér sömu tilfinningar. Ef þér líður eins og þú sért að bilast og veist ekki af hverju þér líður þannig, þá er líklegast að þú hafir tekið inn á þig tilfinningar annarra í kringum þig.
● Frosnar tilfinningar og þær sem eiga upphaf sitt í æsku: Í báðum tilfellum birtast þessar tilfinningar sem öfgafull viðbrögð við aðstæðum sem snerta þessar tilfinningar á einhvern hátt. Þær hafa yfirþyrmandi áhrif og geta fengið þig til að bregðast við á barnalegan, viðkvæman, lamaðan og sturlaðan hátt. Með því að læra að þekkja hvaða tilfinningar hrærast með þér, muntu ná að meðhöndla tilfinningaveruleika þinn mun betur – þú hættir að vera fórnarlamb tilfinningasveiflna.
Meðvirknibati þýðir að maður skapar sér skýr mörk sem koma í veg fyrir að tilfinningar annarra verði manns eigin, ásamt því að heilun á sér stað gagnvart öllum þeim frosnu tilfinningum sem maður hefur burðast með frá barnæsku. Þú heilar þessar frosnu tilfinningar með því að leyfa þeim að koma upp á yfirborðið og þannig sleppa þeim. Með öðrum orðum: Með því að finna fyrir þeim! Meðvirkir einstaklingar eru snillingar í að forðast sumar eða allar tilfinningar sínar, sem fer eftir því hvort eða hvaða tilfinningar voru viðurkenndar á æskuheimilinu.
Höfundur: Gitte Lassen hefur unnið sem heilari og þerapisti í meira en áratug og styðst við margvíslegar stefnur og aðferðir. Í dag einbeitir hún sér að djúpstæðri heilun og umbreytingu á krefjandi meðvirkninámskeiðum,þar sem þátttakendur eru staðráðnir að ná árangri. Gitte er dönsk, en hefur búið á Íslandi og í Bandaríkjunum síðan 1989. Hún býr núna á Íslandi og er hægt að hafa samband við hana í gegnum netfangið gitte@mi.is
Greinin skrifuð 2004
‹ Heilnæmi hrásafa
Rauðrófan ›
Flokkar/Töggörvænting, barnæska, depurð, heilun, Meðvirkni, meðvitund, orkustöð, orkustöðvar, persónuleiki, rótarstöð, samskipti, sjálfið, sjálfstraust, skömm, skilningur, tómleiki, tilfinningaorkustöðin, tilfinningar